**FORBUNDSSTYRET VEDTAR FØLGENDE KRITERIER FOR NJFFS FORENINGSPRIS I LANDSMØTEPERIODEN 2021–2024:**

NJFFs foreningspris er etablert for å hedre en eller flere foreninger som innenfor inneværende landsmøteperiode har utmerket seg med fremragende innsats i henhold til følgende kriterier:

* Markert seg som en synlig forening med hensyn til å fremme naturmiljø og bærekraftig naturforvaltning i sitt lokalmiljø.
* Politisk engasjement lokalt for å ivareta viktige miljøhensyn innen jakt, skyting og fiske.
* Bidratt til god kommunikasjon og bevisstgjøring med hensyn til naturmiljø i eget lokalmiljø.

**INNSTILLING AV FORENINGER OG TILDELING**

* Begrunnet forslag på foreninger til NJFFs foreningspris fremmes til regionlagets styre som avgir innstilling til Forbundsstyret. Frist for forslag følger de frister som gjelder for innsending av saker til landsmøtet.
* Tildelingen besluttes av Forbundsstyret.
* Overrekkelse av NJFFs foreningspris skal skje på landsmøtet. To representanter fra tildelte foreninger inviteres for å motta prisen.
* Hedersbevisningen består av diplom og en nærmere fastsatt sum penger vedtatt av Forbundsstyret. Beløpets størrelse fastsettes i henhold til vedtekter og avkastningen i NJFFs fond.